kardosdrur/scandi-wiki huggingface dataset:
Løsrivelsesarbejde

Løsrivelsesarbejdet er den mindste energi (typisk målt i elektronvolt) som er nødvendig for at løsrive en elektron fra en bestemt type metal.

Man skelner mellem fotoelektrisk og termisk løsrivelsesarbejde. Ved fotoelektrisk løsrivelsesarbejde får elektronen energien fra en foton. Hvis dens energi er større end løsrivelsesarbejdet for det pågældende metal, løsriver den elektronen fra metallet, hvorefter den resterende energi tilføres elektronen som kinetisk energi.

Faststoffysik
Klamath (flertydig)

Klamath kan have flere betydninger:

 Klamath – ældre Pentium II processor.
 Klamath (amerikaner) – indfødt amerikansk stamme.
 Klamath-bjergene – bjergkæde i Californien og Oregon, USA.
Abraham Wuchters

Abraham Wuchters (født 1608 i Antwerpen, død 23. maj 1682 i Sorø) var en dansk maler af nederlandsk oprindelse. 

I 1638 blev han ansat som tegnelærer på Sorø Akademi, og året efter blev han kaldt til København som personlig tegnelærer for kong Christian 4. Abraham Wuchters blev meget anerkendt, både i Danmark og i Tyskland for sine portrætter af kongen og hans familie. I 1645 flyttede Abraham Wuchters ind på Københavns Slot, hvor han boede til sin død. Han fik arbejde ved hoffet og blev kongelig kobberstikker, og det var hans arbejder, der viste den nye konges ansigt på portrætterne. På Rosenborg Slot findes der stadig mange af hans skulpturer og malerier. Bl.a. hænger der et loftmaleri af dronning Sophie Amalie fra 1658, hvor hun fremstilles som Hera, de græske guder og gudinders mor.

Eksterne henvisninger 
 Abraham Wuchters
 
 

Danskere i 1600-tallet
Kobberstikkere fra Nederlandene
Kobberstikkere fra Danmark
Portrætmalere
Personer i Dansk Biografisk Leksikon
Hofmalere fra Danmark
Barokmalere
Personer fra Antwerpen
Frøken Smillas fornemmelse for sne

Frøken Smillas fornemmelse for sne er en kriminalroman af den danske forfatter Peter Høeg, udgivet på Rosinante 1992. Romanen blev ved udgivelsen en stor succes med mange oplag og oversættelser og blev i 1997 filmatiseret af Bille August under samme titel.

Plot 
Romanen fortælles i jeg-form, som den opleves af hovedpersonen Smilla Jaspersen, mens hun undersøger, hvorfor drengen Esajas, som hun var gode venner med, er død. Historien begynder i København, hvor drengen er faldet i døden fra et snedækket tag. Smilla, hvis mor var grønlandsk eskimo, kan via sporene i sneen og det personlige kendskab til drengen se, at der er noget galt. Hendes undersøgelser fører hende derefter på sporet af en sammensværgelse i København og videre på en rejse med en isbryder til et fjernt hjørne af Grønland, den fiktive ø Gela Alta.

Se også 
 Artiklen om filmen

Bøger af Peter Høeg
Litteratur i 1992
Martin Strange-Hansen

Martin Strange-Hansen (født 8. april 1971) er en dansk filminstruktør og manuskriptforfatter.

Martin Strange-Hansen debuterede som instruktør fra Den Danske Filmskole i 2001 med afgangsfilmen Når lysterne tændes med Jesper Asholt i hovedrollen. Filmen, som Strange-Hansen skrev manuskript til sammen med Flemming Klem er baseret på novellen "Min kone forstår mig ikke" af Finn Søeborg. Den vakte en del opmærksomhed, og blev i 2002 belønnet af det Amerikanske Filmakademi Academy of Motion Picture Arts and Sciences med en Student Academy Award (en såkaldt Baby-Oscar) som bedste udenlandske filmskolefilm. Samme år skrev og instruerede han novellefilmen Der er en yndig mand, med Martin Buch i hovedrollen. Der er en yndig mand blev i 2003 hædret med en Oscar for bedste kortfilm.

Efter succesen med Der er en yndig mand instruerede Strange-Hansen i 2005, spillefilmen Den Rette Ånd skrevet sammen med Flemming Klem. Han har i 2006 skrevet og instrueret afsnit i tv-serien Nynne.
Martin Strange-Hansen stod i 2008 bag Danmarks første webisode og en af de første mobisodes i verden, tween-animationsserien Pinly & Flau. Serien, som var baseret på virkelige, pinlige oplevelser indsendt af over 300 unge fra hele Danmark, vandt i 2009 anerkendelse ved The Webby Awards, internettets Oscaruddeling.

Martin strange-Hansen har senest instrueret børne-kortfilmen "Her bor Jensen", med blandt andre Ditte Hansen og Jesper Asholt på rollelisten. Manuskriptet til filmen skrev Strange-Hansen i samarbejde med Bo Hr. Hansen.

Siden 2010 har Martin Strange-Hansen ved siden af sit virke som filminstruktør været formand for Danske Filminstruktører.

Ekstern henvisning 
 
 http://www.pinlyflau.com 
 Danske Filminstruktørers hjemmeside: http://www.filmdir.dk

Filminstruktører fra Danmark
Oscarvindere fra Danmark
Den rette ånd

Den rette ånd er en dansk komediefilm fra 2005, instrueret af Martin Strange-Hansen og skrevet af Strange-Hansen og Flemming Klem.

Handling 
Den middelmådige tryllekunstner Poul (Ken Vedsegaard) bliver kontaktet af den, på mange områder, kriseramte forsikringsagent, Arne (Jesper Asholt), der tilbyder Poul en indbringende idé: Hvis Poul spiller clairvoyant spøgelsesjæger, og Arne udnytter sine menneskekundskaber og sit store kundekartotek, kan de både tjene penge og gøre folk glade.

Medvirkende 
 Ken Vedsegaard
 Jesper Asholt
 Sofie Gråbøl
 Ellen Hillingsø
 Charlotte Munksgaard
 Laura Bro
 Troels II Munk
 Lene Tiemroth
 Lars Ranthe
 Lasse Lunderskov
 Michael Larsen

Eksterne henvisninger 
 

Danske film fra 2005
Komediefilm fra Danmark
Hannibal og Jerry

Hannibal og Jerry er en dansk familiefilm fra 1997, produceret af Michael Wikke og Steen Rasmussen fra filmselskabet Græsted Film & Fjernsyn. Det er en filmatisering af Kim Fupz Aakesons børnebog Didriksen detektiverne fra 1988. Filmen gav Peter Frödin og Hella Joof en Bodil-nominering som henholdsvis "Bedste mandlige birolle" og "Bedste kvindelige birolle" i 1998.

Handling 

Hannibals hverdag er kedelig, og han hænger en del foran fjernsynet. Det synes hans forældre er for galt, da raske drenge efter deres mening skal ud at spille fodbold, klæde sig ud som superhelte eller fiske. Alle disse ting, er dog ikke noget for Hannibal, så til sidst beslutter Mor og Far at købe en hund til ham. De finder hunden Jerry, der viser sig ikke at være nogen helt almindelig hund. Den kan nemlig snakke, men ikke gø. Hannibal og Jerry bliver med tiden rigtig glade for hinandens selskab.

Onkel Morfar, som ejer en stor legetøjsfabrik, vil have fat i Jerry og begynde en legetøjsproduktion med titlen Jerry den talende hund. Han sender derfor sin højre hånd, Morbror Harry, til at kidnappe Jerry.

Hannibals familie tilkalder politiet, men da de beskriver Jerry som en talende hund, tror politiet, at det er en joke og vil ikke hjælpe dem. Det bliver derfor op til familien selv at redde Jerry.

Medvirkende 
 Hunden Orfeus, Jerry
 Jonathan Kvium, Hannibal 
 Paprika Steen, Mor 
 Martin Brygmann, Far 
 Jytte Abildstrøm, Mormor 
 Steen Rasmussen, Onkel Morfar 
 Michael Wikke, Morbror Harry 
 Hella Joof, Politibetjent 
 Peter Frödin, Politibetjent 
 Sofie Bonde, Moster Helga 
 Hans Henrik Bærentsen, Permand 
 Birthe Neumann, Permands kone 
 Peter Mygind, Glarmesteren 
 Lars Hjortshøj, Ismand 
 Casper Christensen, Ismand 
 Alex Nyborg Madsen, Hundehandler 
 Søren Skjær, Tankpasser 
 Preben Seltoft, Bilist 
 Jens Arentzen, Tv-stemme 
 Christian Lemmerz, Farbror Heinz 
 Caroline Albertine, Minor Lille pige 
 Bent Warburg, Jerrys stemme

Soundtrack 
Et soundtrack blev udgivet i forbindelse med filmen med titlen Hannibal & Jerry – Sang og musik fra filmen.
 Paprika Steen & Martin Brygmann – "Brug dit hjerte som telefon"
 Humleridderne – "Hængesangen"
 Hella Joof & Peter Frödin – "Kærlighed er godt"
 Souvenirs – "Hannibal og Jerry"
 MC Wikke & Daniel – "Temmelig slem"
 Steen Rasmussen – "Onkel Morfar"
 Hundehovederne – "Gå i hundene med mig"
 Thomas Hass – "Hannibal & Jerry tema"
 Thomas Hass – "Kidnapning"
 Thomas Hass – "Politi tema"
 Thomas Hass – "Drømmescene"
 Thomas Hass – "Englepark vals"

Eksterne henvisninger 
 

Film baseret på værker af danske forfattere
Danske film fra 1997
Børnefilm fra Danmark
Alperøn

 
Alperøn (Sorbus chamaemespilus), også skrevet Alpe-Røn, er en løvfældende busk med en lidt stiv, opret vækst. grenene er tykke med store knopper. Blomsterne er rosenrøde og frugterne er ægformede og vinrøde.

Beskrivelse 
Barken er først lysegrøn med hvid-lige hår. Senere bliver den glat og rødbrun med lyse barkporer. Gammel bark er grå og svagt opspræk-kende. Knopperne er spredte, ret store og æg-formede med lysegrønne, glatte skæl. Bladene er ægformede med fint takket rand. Oversiden er græs-grøn og let rynket, mens undersiden er gulgrøn og svagt håret. Høstfarven spænder fra gult over rødt til brunt. 

Blomstringen sker fra maj til juli. Blom-sterne er samlet i ende-stillede halvskærme, hvor de enkelte blomster er rosenrøde (!). Frugterne er ægformede og vinrøde.

Planterne leveres som regel podet på grundstamme af seljerøn. Derfor klarer de sig også på jorde, hvor de egentlig ikke hører hjemme. Planten fremkalder jordtræthed.

Højde x bredde og årlig tilvækst: 3 x 2 m (40 x 30 cm/år).

Hjemsted 
Alperøn hører hjemme i de mellem- og sydeuropæiske bjerge, hvor den findes på kalkholdig bund som krat eller underskov under europæisk lærk og cembrafyr. 

De naturlige ledsageplanter omfatter arter som akselrøn, rypelyng, alpegedeblad, bjergfyr, bjergrose, buksbommælkeurt, Rhodothamnus chamaecistus, rundbladet bærmispel, 
Spyd-Pil, stængelløs ensian, svalerodensian, Valeriana montana og vårlyng.

Buske
Røde blomster
Røn
Bernino (drengenavn)

Bernino er et drengenavn, der blev lovligt i Danmark i 1975-76.

Kendte danskere med navnet
 Bernino Lind, stifter af Aresa A/S, som er børsnoteret i Danmark og bl.a. har skabt planten, der finder landminer ved at blive rød (RedDetect. Tidl. administrerende direktør i firmaet Catpipe Systems ApS og en række andre danske selskaber.

Drengenavne
Berninapasset

Berninapasset (2.328 m.o.h.) (italiensk: Passo del Bernina) er et højt bjergpas i Bernina-kæden af Alperne i kanton Graubünden i Schweiz. Det forbinder St. Moritz i Engadindalen med det ligeledes schweiziske, italiensk-talende Val Poschiavo, som ender i den Italienske by Tirano i Valtellina.

Berninapasset krydses af vej og tog. Turisttoget Bernina Express kører året rundt mellem Chur og Tirano. Toget krydser passet vest for vejen ved 2.253 meter ved Ospizio Bernina. Det er den højeste almindelige jernbanerute i Europa.

Navnemæssigt må man ikke forveksle Berninapasset med San Bernardinopasset eller med det store Store Sankt Bernhard pas såvel det lille Lille Sankt Bernhard pas begge beliggende i den vestlige del af de vestlige alper.

Galleri

Historie 
Anlæggelsen af vejen begyndte i 1842. Chef for ingeniørarbejdet var Rudolf Albertini (1821-1896) fra Zuoz. Arbejdet blev færdigt i 1865, og et hospice i en højde på 2.307 meter (7.569 ft) blev også åbnet. Sidenhen er vejen blevet gjort bredere flere gange. Siden 1965 har vejen været åben hele året, selv om der er sne i 8 måneder. Dette gør Berninapasset til et af de højeste pas i Alperne, der er farbart året rundt.

Passet var en vigtig handelsrute over Alperne i middelalderen. I 1410 blev flere lokalsamfund nord og syd af passet enige om at arbejde sammen for at opretholde det. I 1512 blev den første vej over passet nævnt. Berninatrafikken nåede sit højdepunkt i midten af det 16. århundrede, efter Frankrig i 1548 havde etableret en posttjeneste mellem Chur og Aprica for at holde kontakten med Venedig sikker og hurtig. Med åbningen af den nye Markusstrasse fra Bergamo til Morbegno i 1593, med fortsættelse over Splügenpasset, mistede Bernina-trafikken sin betydning.

Kildehenvisninger

Eksterne henvisninger 

Profile on climbbybike.com

Bjergpas i Schweiz
Bjergpas i Alperne
Graubünden
Rævejagt

Rævejagt er flere forskellige former for jagt:
 Rævejagt (traditionel) – almindelig jagt, hvor ræve jages med hjælp fra hunde, der får ræven ud af rævegraven. De gravgående hunde er fx gravhunde og Jack Russell-terrier. Ræve kan også skydes, mens de strejfer.
 Rævejagt (rytterjagt) – er jagt på ræve, der forfølges af hunde (fox hounds) og ryttere. I Danmark er det nu en social og symbolsk rytterjagt, hvor en enlig rytter – ræven – med en rævehale på skulderen  jages af andre ryttere. Måske også med hunde, der følger et spor af ræveurin.
 Rævejagt (signaljagt) – en sportsgren blandt radioamatører, hvor det handler om at pejle sig frem til en sender ("ræven"). Sporten kræver færdighed i både pejleteknik og orienteringsevne
Danmark ved sommer-OL 1896

De tre danske sportsfolk konkurrerede i fem sportsgrene ved Sommer-OL 1896. To af de tre vandt tilsammen en guld-, to sølv- og tre bronzemedaljer, mens Eugen Schmidt ingen vandt.

Stud.polyt. Viggo Jensen vandt én medalje af hver slags, mens oberstløjtnant Holger Nielsen, der senere blev kendt som en af medopfinderne af håndbold og H.N.-metoden til kunstigt åndedræt, måtte nøjes med en sølv og to bronze. Skydning og vægtløftning var Danmarks bedste sportsgrene.

Medaljer 

Faktisk blev der ikke som i dag uddelt guld, sølv og bronze til de tre bedste ved OL i Athen. Vinderne fik sølv (og toerne bronze), men IOC har besluttet at tildele nr. 1, 2 og 3 i hver disciplin guld-, sølv- og bronzemedaljer med tilbagevirkende kraft, og det er denne medaljefordeling, der anvendes i denne artikel.

Guld 

 Viggo Jensen – vægtløftning, to-hånds

Sølv 

 Viggo Jensen – vægtløftning, en-hånds
 Holger Nielsen – skydning, fri pistol

Bronze 

 Viggo Jensen – skydning, fri riffel
 Holger Nielsen – fægtning, sabel
 Holger Nielsen – skydning, rapid fire pistol

Resultater i sportsgrene

Atletik 
''

Der var ikke meget succes for Danmarks tre atleter i 100 meter eller diskoskast. Viggo Jensen blev nr. 4 i kuglestød som det bedste danske resultat i atletik.

Fægtning 

En af Holger Nielsens to bronzemedaljer blev vundet i fægtekonkurrencen, hvor han vandt to af sine fire kampe.

Gymnastik 

Viggo Jensen blev nr. 4 af 5 i tovklatringskonkurrencen. Han nåede ikke til toppen af det 14 m lange tov, men hans faktiske distance er ukendt men i al fald dårligere en bronzemedaljevinderens resultat, 12,5 m

Skydning 

Viggo Jensen og Holger Nielsen vandt begge bronzemedalje i skydekonkurrencerne, og Holger Nielsen desuden også en sølvmedalje. Jensen specialiserede sig i riffeldisciplinerne, hvor han blev nr. 6 af 42 og nr. 3 af 20 i de to discipliner. Nielsen fuldførte ikke riffelkonkurrencen men klarede sig godt i pistolkonkurrencerne, hvor han vandt de to medaljer og blev nr. 5 af 16 i den tredje disciplin.

Vægtløftning 

Viggo Jensen og Launceston Elliot lå lige i den første disciplin – to-håndsløft. Prins Georg af Grækenland, der var dommer i disciplinen, besluttede af danskeren havde løftet de 111,5 kg i bedre stil end englænderen, og dømte dermed danskeren som vinder. I den anden disciplin, en-håndsløft, var Jensen med 57 kg langt fra Elliots 71 kg og dermed måtte han nøjes med andenpladsen i den disciplin.

Referencer 

 Lampros, S.P.; Polites, N.G.; De Coubertin, Pierre; Philemon, P.J.; & Anninos, C.: "The Olympic Games: BC 776 – AD 1896" (Athen: Charles Beck, 1897) (:Digitalt tilgængelig her )
 Mallon, Bill; & Widlund, Ture: "The 1896 Olympic Games. Results for All Competitors in All Events, with Commentary" (Jefferson: McFarland, 1998)  (Digitalt tilgængelig her )
 Smith, Michael Llewellyn: "Olympics in Athens 1896. The Invention of the Modern Olympic Games" (London: Profile Books, 2004) .

Eksterne henvisninger 

Lande ved sommer-OL 1896
1896
Lakridsrod

Lakridsrod er den tørrede rod af planten Glat Lakrids Glycyrrhiza glabra), der gror vildt og dyrkes i Middelhavsområdet, Mellemøsten og dele af Asien, såsom Indien og Nepal. Roden gror ned til ca. 1 meters dybde, og den skal være mindst 3 år gammel før høst.

Ekstrakten fra Lakridsroden bliver brugt til fremstilling af lakrids.

Lakridsrod kan anvendes til rigtig mange ting, bl.a. kan den anvendes til sukkervarer, likørfremstilling, og til slik til at tygge på.

Derudover kan lakridsroden anvendes i urtete, som derved den får den karakteristiske lakridssmag.

Lakrids
Glat Lakrids
Planterødder
Vilde Vulkaner

Vilde Vulkaner er en musik- og legefestival i Vordingborg for institutioner med børn i alderen 7-14 år, der har været afholdt årligt siden 1995. Hvert år deltager ca. 10.000-12.000 børn.

Festivalen går ud på, at børn fra hele Danmark mødes på tværs af kommunegrænserne for at have det sjovt og høre en masse musik. Børnene og de medrejsende pædagoger overnatter tre dage på festivalpladsen.

Festivalen har haft besøg af en del store danske kunstnere, men børnene fra de mange klubber, fritidshjem, og SFO'er kan også selv vælge at optræde med et nummer.

Optrædende 
1995 - 1996 Lasse Spang Olsen var på besøg

2008
Magtens Korridorer, Anna David, KNA Connected, Innocent Blood, Gasoline, The Yeehah's

2009

2010 (30. juni - 2. juli)
Rasmus Seebach, Medina, Joey Moe og Burhan G, Pelle B, UFO Yepha, Sukkerchok, Nordstrøm

2011 (29. juni - 1. juli)
Johnny Deluxe, Xander, Joey Moe, Anna David, Chestnut Avenue, Alphabeat, Louise Dubiel

2012 (4.-6. juli)
Rasmus Seebach, Ankerstjerne og Xander, Puls, Carpark North, Hampenberg og Alexander Brown feat. Yepha, Basim

2013 (3.-5. juli)
Alphabeat, Infernal, Shaka Loveless, Wafande, Joey Moe, Noah

2014 (2.-4. juli)
Medina, Shaka Loveless, Christopher, Nabiha, Djämes Braun, L.I.G.A

2015 (1.-3. juli)
Lukas Graham, Christopher, Carpark North, Barbara Moleko, Wafande og Joey Moe, L.I.G.A, Page Four

2016 (29. juni - 1. juli)
Rasmus Seebach, Shaka Loveless, Cisilia, Dúné, Djämes Braun, Ankerstjerne, Go Go Berlin

2017 (28.- 30. juni)
Carpark North, Joey Moe, Djämes Braun, Wafande, Noah, L.I.G.A, Vild $mith, Hjalmer

2018 (4.6. juli)
Lukas Graham, Christopher, Shaka Loveless, Hugo Helmig, Marvelous Mosell, Ericka Jane, Bro

2019 (3.-5. juli)
Scarlet Pleasure, Shaka Loveless og Wafande, Kesi, Medina, Joey Moe, Skinz, Clara, Alexander Oscar

2020 (1.-3. juli) - Aflyst grund coronaviruspandemien
Carpark North, Alphabeat, Gilli, Joey Moe og L.I.G.A, Djämes Braun, Specktors, Bro, Klumben og Raske Penge, Maria og Bea, Josef og Elias

2021
Aflyst grundet coronaviruspandemien.

2022 (28. juni - 1. juli)
Carpark North, Christopher, Lord Siva, Icekiid, Specktors, L.I.G.A, Jimilian, Toko, Karla

Noter

Referencer

Eksterne henvisninger 
 Vilde Vulkaners hjemmeside

Musikfestivaler i Danmark
Kultur i Vordingborg
Etableret i 1995
Allierede

Allierede kan henvise til flere artikler:

 De Allierede – er en sammenslutning af lande under 2. verdenskrig
 Ententemagterne – er en sammenslutning af lande under under 1. verdenskrig
 Alliance – er to eller flere parter, der står sammen
Goodwill

Goodwill udgør indenfor regnskabsvæsen den mérværdi, et firma eller forretningsområde har i forhold til værdien af de enkelte dele, det udgøres af. Er goodwill negativ, kaldes det også badwill.

En goodwill er kun synlig i den situation, at firmaet eller forretningsområdet er genstand for omsætning. Således er forskellen mellem børsnoterede selskabers markedsværdi og den bogførte egenkapital udtryk for en goodwill.

På grund af den manglende verificerbarhed tillades goodwill sjældent optaget i et regnskab. Undtagelsen hertil er tilfældet, hvor goodwill er erhvervet fra en uafhængig tredjepart – eksempelvis ved overtagelse af et selskab eller et forretningsområde. Her vil man kunne opgøre værdien af goodwill som forskellen mellem en fair vurdering af de håndgribelige enkeltdele og betalte pris (som repræsenterer den forventede fremtidige indtjening). Goodwill kan i den situation medtages under immaterielle anlægsaktiver, og vil skulle afskrives, normalt over ikke mere end 20 år.

Er der tale om, at en virksomhed overtages som dattervirksomhed i en koncern, kaldes forskellen mellem købsprisen og værdien af enkeltdelene for koncerngoodwill i koncernregnskabet.
Indenfor den engelsksprogede litteratur benyttes goodwill også om godgørenhed og samfundsmæssig tillidskapital. Der er ikke en tilsvarende dansk anvendelse af begrebet.

I den juridiske verden, anses goodwill som et frit omsætteligt formuegode og kan pantsættes efter reglerne om underpantsætning af løsøre, jf. TL § 47.

Panthaver kan ikke kræve goodwill underlagt tvangsauktion, men kan derimod kræve det goodwillbeløb, der måtte blive genereret hvis virksomheden senere bliver solgt af skyldner eller dennes konkursbo.

Noter 

Regnskabsvæsen
Blokken

Blokken var et af DR Ungs sats på ungdoms TV.

Programmet handlede om, at unge kunne sende programmet en e-mail med en spam-film de havde fået i deres indbakke, og få den vist i TV. Blokken skiftede i 2006 navn til SPAM, med samme indhold. Værten hedder Chris.

DR-programmer
Ungdomsprogrammer fra Danmark
Danske tv-serier fra 2000'erne
Carl Aage Hilbert

Carl Aage Hilbert (født 27. marts 1899 i København, død 17. oktober 1953) var dansk jurist og amtmand på Færøerne 1936-1945. Derefter var han landsdommer.

C.A. Hilbert er søn af Doretha Marie, født Barnucka, og Emil Christopher Hilbert, København. Han var gift med Gudrun Marie Christine. (født Nielsen 1900) Sammen havde de datteren Birgit, født 1927, og sønnen Niels-Ole, født 1932.

Efter sin studentereksamen 1916 fra Efterslægtsselskabets Skole studerede C.A. Hilbert Jura og blev cand.jur. 1921. Han var ansat i forskellige ministerier, fung. sekretær i Indenrigsministeriet 1922, i Justitsministeriet 1923, sekretær 1929; fuldmægtig 1933; tillige medarbejder i Landsoverskatterådet 1921-36; sekretær ved Overfredningsnævnet 1933-36; kst. dom­mer i Københavns Amts søndre Birk 1930-36 og fra 1930 dommer i København. 1936 blev han amtmand på Færøerne.

I hans amts tid blev den færøske sprog og flagstrid udkæmpet, som den færøske nationalbevægelse vandt. Efter at Færøerne blev besat af Storbritannien 1940, blev flagstriden uventet løst, da Churchill forlangte at alle færøske skibe skulle føre det færøske flag.
Da Færøerne var afskåret for at have forbindelse med det tysk besatte Danmark, dannede Hilbert sammen med et udvalg af Lagtingsmedlemmer og Lagmanden en færøsk regering.

Selvom Hilbert i de første fire år af sin tid som amtmand ofte var under skarp kritik, bliver han overvejende i nutiden rost for sin indsats i besættelsesårene. Med slutningen af 2. verdenskrig på Færøerne 1945, endte også Hilberts tid som Færøernes amtmand.

Han var dommer i Østre Landsret fra 1947; formand for Dispensationsnævnat vedr. tysk og japansk Ejendom 1946-48; Kgl. Kommissarius ifor Konfiskation af tysk og japansk Ejendom 1948.

Han var Ridder af Dannebrog og Dannebrogsmand.

Kilder 
 Kraks Blå Bog 1949

Eksterne henvisninger 
 

Riddere af Dannebrog
Amtmænd over Færøerne
Landsdommere fra Danmark
Personer i Færøernes historie
Personer fra København
Personer i Kraks Blå Bog (afdøde)
OIO-kataloget

OIO-kataloget, er et katalog over offentlige it-standarder, specifikationer og teknologier hvis funktion er erstattet af Digitalisér.dk.

Formålet med kataloget var at virke som en fællesoffentlig ressource, der anviser fællesstandarder for den digitale forvaltning til brug ved effektivisering, serviceforbedringer og besparelser, dette til erstatning for brugen af isolerede it-løsninger rundt omkring i landet.

Kataloget er udarbejdet af et udvalg i regi af Det Koordinerende Informationsudvalg (KIU), der er et tværoffentligt koordinationsorgan på det IT-faglige område, 

Udvalget har deltagelse af Den Digitale Taskforce, Videnskabsministeriet, Indenrigs- og Sundhedsministeriet, Økonomi- og Erhvervsministeriet, Kommunernes Landsforening, Amtsrådsforeningen og IT- og Telestyrelsen. 

Det konkrete arbejde er forestået af den under KIU hørende IT Arkitekur Komité.

I EU-regi kaldes OIO-kataloget en national interoperabilitetsramme for digital forvaltning e-Government Interoperability Framework.

Ekstern henvisning 
Hjemmeside over offentlige it-standarder 

Telekommunikation
Software
Danmarks informationskataloger